CELEX: 62008CA0288
Language: ro
Date: 2009-12-19 00:00:00
Title: Cauza C-288/08: Hotărârea Curții (Camera a doua) din 19 noiembrie 2009 (cerere de pronunțare a unei hotărâri preliminare formulată de Svea Hovrätt — Suedia) — Kemikalieinspektionen/Nordiska Dental AB (Trimitere preliminară — Directiva 93/42/CEE — Dispozitive medicale — Interdicția de a exporta amalgame de uz dentar care conțin mercur și care poartă marcajul de conformitate CE — Protecția sănătății și a mediului)

30.1.2010   
            
            
               RO
            
            
               Jurnalul Oficial al Uniunii Europene
            
            
               C 24/8
            
         Hotărârea Curții (Camera a doua) din 19 noiembrie 2009 (cerere de pronunțare a unei hotărâri preliminare formulată de Svea Hovrätt — Suedia) — Kemikalieinspektionen/Nordiska Dental AB
   (Cauza C-288/08) (1)
   
   (Trimitere preliminară - Directiva 93/42/CEE - Dispozitive medicale - Interdicția de a exporta amalgame de uz dentar care conțin mercur și care poartă marcajul de conformitate CE - Protecția sănătății și a mediului)
   2010/C 24/12
   Limba de procedură: suedeza
   
      Instanța de trimitere
   
   Svea Hovrätt
   
      Părțile din acțiunea principală
   
   
      Reclamantă: Kemikalieinspektionen
   
      Pârâtă: Nordiska Dental AB
   
      Obiectul
   
   Cerere de pronunțare a unei hotărâri preliminare — Svea Hovrätt (Miljööverdomstolen) — Interpretarea articolelor 29 CE și 30 CE, precum si a articolului 4 alineatul (1) din Directiva 93/42/CEE a Consiliului din 14 iunie 1993 privind dispozitivele medicale (JO L 169, p. 1, Ediție specială, 13/vol. 11, p. 244) — Reglementare națională prin care se interzice exportul de amalgam de uz dentar care conține mercur.
   
      Dispozitivul
   
   Articolul 4 alineatul (1) din Directiva 93/42/CEE a Consiliului din 14 iunie 1993 privind dispozitivele medicale, astfel cum a fost modificată prin Regulamentul (CE) nr. 1882/2003 al Parlamentului European și al Consiliului din 29 septembrie 2003, trebuie interpretat în sensul că se opune reglementării unui stat membru, precum cea în cauză în acțiunea principală, care prevede, din motive de protecție a mediului și a sănătății, o interdicție de a exporta în scopuri comerciale amalgame de uz dentar care conțin mercur și care poartă marcajul CE prevăzut la articolul 17 din această directivă.
   
      (1)  JO C 209, 15.8.2008.